પ્રેસ કોન્ફરન્સમાં જણાવ્યા મુજબ બે દિવસ પહેલા ગોંડલ રોડ પર બોમ્બે હોટલ પાસે હ્યુન્ડાઇ શોરૂમના કર્મચારીની આંખમાં મરચુ છાંટી 6.24 લાખની લૂંટ ચલાવાઇ હતી. આ લૂંટ ચલાવનાર હરેશ પરસોતમભાઇ મકવાણા અને એક કિશોર વયના આરોપીની ક્રાઇમ બ્રાન્ચે અમદાવાદથી ધરપકડ કરી છે. તેમજ બન્ને આરોપીઓ પાસેથી રૂ. 2,50,000 રોકડા, બે મોબાઇલ કિંમત રૂ. 8000, હોન્ડા એક્ટિવા કિંમત રૂ. 30000 અને હોન્ડા ડ્રીમ યુગા કિંમત રૂ. 30000 સહિત કુલ રૂપિયા 3.18 લાખનો મુદામાલ કબ્જે કરવામાં આવ્યો છે.